Daniya tashqi ishlar vaziri Kristian Yyensen Tehronga rasmiy tashrifi chog‘ida Eron prezidenti Hasan Ruhoniy bilan uchrashuv o‘tkazdi, deb xabar beradi Fars News agentligi. Uchrashuv chog‘ida Ruhoniy Saudiya Arabistoni Eron bilan diplomatik aloqalarni uzish yo‘li bilan qatllarning noto‘g‘ri va jinoyatkor ekanligini yashirmoqchi bo‘layotganini yana bir bor ta’kidlab o‘tdi. O‘z navbatida, Yyensen Saudiyani bu masalada tanqid ostiga oldi, jumladan, shia ilohiyotchisi Nimr an-Nimrning qatl qilinishini esga oldi. “Tanqid uchun odamning kallasi chopilmasligi kerak”, - deb ta’kidladi Daniya diplomatiyasi rahbari. “Bizning o‘ylashimizcha, diplomatiya va muzokaralar davlatlar o‘rtasidagi muammolarni hal qilishning eng yaxshi yo‘lidir, - qo‘shimcha qildi Ruhoniy. – Yaqin Sharq davlatlari mintaqani terrorchilikdan saqlab qolish uchun birlashmog‘i lozim”.